พบข้อมูล อุปกรณ์พิเศษของไอ้หื่น
บ่งบอกอาชีพ 3ภาพสเกตช์ ทำแผ่นพับล่า,ผู้ช่วย ผบ.ตร. หัวหน้า ชุดคลี่คลายคดีข่มขืนหญิงชราต่อเนื่อง ประชุมร่วม กำนัน ผู้ใหญ่บ้าน ฝ่ายปกครองจ.นครปฐม ทำแผ่นพับให้ข้อมูลเบื้องต้นคนร้ายหวังเป็นเบาะแส โวเจอหลักฐานใหม่ล่าสุด เป็นอุปกรณ์พิเศษที่คนบางกลุ่มบางอาชีพใช้ แต่ยังให้ความสำคัญกับกลุ่มคนที่มีอาชีพเกี่ยวกับมะพร้าวทั้งในนครปฐมและจังหวัดใกล้เคียง ขณะเดียวกัน ตำรวจยังระดมนำตัวผู้ต้องสงสัยมาตรวจดีเอ็นเอต่อเนื่อง,จากการสนธิกำลังตำรวจกองปราบฯนครบาล ภาค 7 และ บก.ภ.จ.นครปฐม ลงพื้นที่ไล่ล่าคนร้ายที่ก่อเหตุตระเวนข่มขืนหญิงชราต่อเนื่องในเขต จ.นครปฐม และรอยต่อ 10 ราย มีผู้เสียชีวิต 2 ศพ เหตุเกิดตั้งแต่ปี 53 จนถึงปัจจุบัน แต่ยังไร้วี่แววคนร้าย แม้ว่าชุดสืบสวนได้ระดมกำลังปูพรมหาเบาะแส ด้วยการสเกตช์ภาพหน้าคนร้าย รวมทั้งให้เบาะแสประชาชนตามที่ผู้เสียหายยืนยันว่า หน้าท้องมีซิกซ์แพ็ก มือหยาบกร้าน สวมเสื้อยืดคอกลม แขนยาว สีกรมท่า หน้าอกซ้ายมีชื่อประเสริฐติดอยู่ ล่าสุดพบหลักฐานเป็นใยมะพร้าว และเศษขี้เลื่อยติดอยู่ในกางเกงของคนร้ายในคดีที่ 9 เชื่อว่าคนร้ายเป็นเกษตรกรชาวสวนรับจ้างปีนหรือเก็บลูกมะพร้าว รวมทั้งคนงานตามโรงเลื่อยไม้ต่างๆ พร้อมขยายพื้นที่ตามล่าจาก 4 อำเภอของ จ.นครปฐม เป็นครอบคลุมทั้งจังหวัด,ความคืบหน้าเกี่ยวกับการหาตัวคนร้ายกามวิปริตจิตวิตถารรายนี้ เมื่อเวลา 10.00 น. วันที่ 3ก.พ. ที่ห้องประชุม ที่ว่าการอำเภอเมือง จ.นครปฐม พล.ต.ท.โสภณ พิสุทธิวงษ์ ผช.ผบ.ตร. รับผิดชอบคดีข่มขืนต่อเนื่อง ได้เข้าร่วมประชุมกับฝ่ายปกครอง กำนัน ผู้ใหญ่บ้าน เพื่อชี้แจงรายละเอียดของคนร้ายที่ก่อเหตุข่มขืนต่อเนื่อง ให้กำนันผู้ใหญ่บ้านได้รู้ข้อมูลเบื้องต้นคนร้ายทำเป็นแผ่นพับ เพื่อนำไปชี้แจงต่อประชาชนในเขตพื้นที่ที่รับผิดชอบ รวมถึงขอความร่วมมือฝ่ายปกครองให้ช่วยออกดูแลความปลอดภัยประชาชนและสอดส่องดูคนร้ายรวมถึงบุคคลต้องสงสัย พร้อมแจกภาพสเกตช์คนร้าย ภาพสเกตช์เสื้อที่ผู้เสียหายให้การไว้ พร้อมกับปืนเมาเซอร์ ออโตเมติก .38 ไม่มีทะเบียน ที่ผู้เสียหายรายที่ 7 อ.สามพราน ให้การว่าคนร้ายนำเอาไปด้วย ให้กำนัน ผู้ใหญ่บ้านช่วยติดตามสืบหา,จากนั้น พล.ต.ท.โสภณเดินกลับมาที่ศูนย์ฝึกอบรมศาลายา ร่วมประชุมกับคณะคลี่คลายคดีข่มขืนหญิงชราต่อเนื่อง โดยหลังจากใช้เวลาประชุมนาน 2 ชั่วโมง พล.ต.ท.โสภณเปิดเผยว่า ได้เชิญพนักงานสอบสวนที่สอบผู้เสียหายทั้ง 10 คดี เพื่อมารับฟังข้อมูลในการสืบสวน นำมาวิเคราะห์หาข้อแตกต่างในแต่ละคดี ไม่ว่าจะเป็นวัสดุอุปกรณ์ หรือเครื่องมือที่คนร้ายใช้ ตำหนิ รูปพรรณการแต่งกายต่างๆ วันนี้ถือว่าได้ประโยชน์มาก ได้ข้อมูลเพิ่มเติมเป็นประเด็นที่ชุดสืบสวนจะต้องนำไปวิเคราะห์เพื่อที่จะได้กำหนดกลุ่มอาชีพของคนร้ายได้ชัดเจนมากขึ้น ส่วนความเหมือนของ 10 คดีที่ผ่านมาคือ ตำหนิรูปพรรณของคนร้าย แผนประทุษกรรม อุปกรณ์ที่ใช้ หรือวัตถุประสงค์มูลเหตุจูงใจที่ตรงกัน ขณะนี้ได้ข้อมูลเพิ่มเติมที่เป็นประโยชน์ต่อการติดตามจับตัวคนร้าย คืออุปกรณ์ที่คนร้ายใช้นั้น เมื่อมาเทียบเคียงทั้ง 10 คดีพบว่ามีอุปกรณ์บางอย่างที่มีความพิเศษ น่าจะเป็นบางกลุ่มบางอาชีพที่ใช้ แต่ไม่สามารถเปิดเผยได้ มอบหมายให้ พล.ต.ต.ประภากร ริ้วทอง ผบก.สส.ภ.7 แบ่งงานให้ชุดสืบสวนไปทำงาน บอกได้แต่เพียงว่าเป็นข้อมูลใหม่ล่าสุดที่ผู้เสียหายให้การเพิ่มเติม และยังไม่เคยได้รับรายงานเรื่องนี้มาก่อน,ผู้ช่วย ผบ.ตร.กล่าวอีกว่า สำหรับการวิเคราะห์ใน เรื่องของกลุ่มอาชีพ ยังคงให้ความสำคัญในกลุ่มอาชีพของคนที่ทำงานเกี่ยวข้องกับมะพร้าวซึ่งมีมากมายทั้งคนรับจ้างสอย คนเก็บมะพร้าว คนรับจ้างเก็บอุปกรณ์คนตัดต้นมะพร้าวที่แก่แล้ว คนขูดมะพร้าว นอกเหนือจากนี้ ยังเจาะไปยังกลุ่มคนที่เดินทางมาจากจังหวัดอื่นทั้ง จ.เพชรบุรี จ.ราชบุรี ที่นำมะพร้าวมาส่ง หรือเข้ามารับซื้อในพื้นที่ จ.นครปฐม รวมทั้ง จ.สมุทรสาคร จ.สมุทรสงครามด้วย ยังมีเป้าหมายหรือพื้นที่ที่ชุดปฏิบัติการจะต้องลงไปพิสูจน์ทราบ และคัดกรองสำหรับเบาะแส เสื้อยืดสีดำ หรือกรมท่า ปักชื่อประเสริฐไว้ที่หน้าอกที่ให้ ตร.นำไปแจกจ่ายตามชุมชนต่างๆนั้น ขณะนี้ยังไม่ได้รับแจ้งเบาะแสใดๆเพิ่มเติม โดยในส่วนของสุนัขที่ถูกวางยาเบื่อเสียชีวิต รวมทั้งปลาที่อยู่ในลำคลองติดบ้านผู้เสียหายนั้น กองพิสูจน์หลักฐานได้ตรวจสอบชนิดของยา เป็นกลุ่มประเภทที่ใช้ในยาฆ่าหญ้าประเภทคาร์บอเนตผสมกับอาหาร เมื่อสุนัขกินไปแล้วจะต้องใช้เวลานานกว่า 2-3 ชั่วโมง ถึงจะออกฤทธิ์ เชื่อว่าการก่อเหตุของคนร้ายแต่ละครั้ง จะต้องมารอคอยกระทั่งสุนัขกินยาเบื่อเข้าไป จึงบุกเข้าไปก่อเหตุได้ ส่วนปลาที่อยู่ในคลองนั้น คนร้ายอาจจะนำอาหารที่ผสมกับ ยาเบื่อ แต่ใช้ไม่หมดโยนทิ้งในคลองทำให้ปลาตายได้,ด้าน พล.ต.ต.พจน์ บุญมาภาคย์ ผบก.ภ.จ.นครปฐม เปิดเผยว่า ขณะนี้ได้นำผู้ต้องสงสัยมาเจาะเลือดเพื่อส่งไปตรวจดีเอ็นเอ 11 ราย เป็นผู้ต้องสงสัยที่ชาวบ้านแจ้งเบาะแสมาบ้าง และกลุ่มคนที่ทำสวนมะพร้าว และคนงานทำมะพร้าว มีการตรวจสอบเข้มตามที่ได้รับคำสั่งมา ให้ตำรวจปูพรม ตรวจสอบ เพราะพื้นที่ อ.สามพราน และเขตติดต่อระหว่าง อ.เมืองนครปฐม กับ อ.บ้านแพ้ว จ.สมุทรสาคร มีการปลูกทำสวนมะพร้าวกันมาก,มีรายงานว่า ชุดสืบสวน สภ.นครชัยศรีได้เชิญตัวชายต้องสงสัย 1 ราย อายุประมาณ 39 ปี ประกอบอาชีพรับจ้างขึ้นต้นมะพร้าว ไปที่ศูนย์ปฏิบัติการติดตามจับกุมคนร้ายคดีข่มขืนต่อเนื่องที่ ต.ศาลายา เพื่อสอบประวัติ และเก็บตัวอย่างเลือด ตรวจดีเอ็นเอก่อนที่จะปล่อยตัวไป,วันเดียวกัน ที่กองปราบปราม พ.ต.อ.อัคราเดช พิมลศรี รอง ผบก.ป. รรท.ผบก.ป. เปิดเผยว่า ขณะนี้เจ้าหน้าที่ได้ประสานไปยังผู้นำชุมชนทุกท้องที่ใน 3 จังหวัด เพื่อแจกเอกสารที่มีรูปพรรณ และรายละเอียดเกี่ยวกับคนร้าย โดยต้องขอความร่วมมือจากประชาชนในพื้นที่ให้ช่วยสอดส่องและเป็นหูเป็นตา ส่วนกรณีที่มีชาวบ้านให้ข้อมูลว่าพบผู้ต้องสงสัยกระโดดน้ำหนีในระหว่างที่เจ้าหน้าที่กำลังออกปฏิบัติงานค้นหาตัวผู้ต้องหานั้น คาดว่าไม่น่าจะใช่คนร้ายที่ตำรวจตามตัวอยู่ แต่น่าจะเป็นบุคคลที่กระทำผิดในความผิดอื่น เมื่อพบเห็นเจ้าหน้าที่เกิดความตกใจกระโดดน้ำหนีเท่านั้น ทั้งนี้ เจ้าหน้าที่ได้นำผู้ต้องสงสัยไปตรวจดีเอ็นเอแล้ว 3-4 ราย ยังไม่พบว่าตรงกับดีเอ็นเอคนร้าย อย่างไรก็ตาม ขณะนี้เจ้าหน้าที่พบหลักฐานสำคัญเพิ่มเติมที่จะติดตามคนร้าย แต่ยังไม่สามารถระบุได้เนื่องจากเป็นความลับทางคดี ทั้งนี้ เชื่อว่าคนร้ายน่าจะยังคงหลบหนีอยู่ในพื้นที่ 3 จังหวัดที่เกิดเหตุ และต้องขอขอบคุณประชาชนที่แจ้งข้อมูลเกี่ยวกับคนร้ายเข้ามาเป็นจำนวนมาก ยอมรับว่าหลายๆข้อมูลที่ได้รับนั้นใกล้ตัวคนร้ายมาก เพียงแต่ยังไม่ชัดเจนเท่านั้น,พ.ต.อ.อัคราเดชกล่าวต่อว่า ได้จัดทำแผ่นพับใบปลิว 5,000 ใบ ให้กับชาวบ้านเพื่อตามล่าฆาตกรโรคจิตข่มขืนผู้สูงอายุ ขณะที่กองปราบฯกำหนดให้เป็น Most Wanted หรือผู้ต้องหาที่ตำรวจต้องการตัวมากที่สุด โดยแจกจ่ายในจุดเสี่ยงที่จะเกิดเหตุในพื้นที่เขต จ.สมุทรสงคราม จ.สมุทรสาคร และ จ.นครปฐม เพื่อให้ได้เบาะแสไปสู่การติดตามจับกุมตัวโดยเร็วที่สุด โดยในการแจ้งเบาะแสนั้นขอให้ชาวบ้านวางใจว่าการแจ้งเบาะแสอาจจะไม่ต้องมาปรากฏตัวก็ได้ และไม่ต้องให้การกับพนักงานสอบสวน หรือเป็นพยานเบิกความต่อศาลแต่อย่างใด นอกจากนี้ ยังมีสินบนรางวัลนำจับในเบื้องต้นจำนวน 200,000 บาท และอาจจะเพิ่มขึ้นตามความเหมาะสมของคดี แจ้งเบาะแสได้ที่ พ.ต.อ.สุทิน ทรัพย์พ่วง รอง ผบก.ป. และ พ.ต.ท.สุทิน จันทราพิพัฒน์ สว.กก. 4 บก.ป. หมายเลขโทรศัพท์ 09-6124-7146 และ 09-5689-6878 ตามลำดับ,สำหรับในแผ่นพับดังกล่าวระบุว่า โจรโรคจิตอาละวาด ฆ่า/ข่มขืนคนแก่ พร้อมภาพสเกตช์ของผู้ต้องสงสัย 3 ภาพ นอกจากนี้ ยังระบุด้วยว่า ช่วยกัน เป็นหูเป็นตา แจ้งเบาะแสมารสังคม ก่อกรรมทำเข็ญหญิงชราสูงอายุอาศัยอยู่ในบ้านอย่างสงบเพียงลำพัง มันทำเหมือนไม่ใช่คนสร้างตราบาปให้กับหญิงชราซึ่งเปรียบเสมือนปูชนียบุคคลของลูกหลาน เพื่อตอบสนองตัณหา ราคะของตัวมันเอง พร้อมกันนี้ยังระบุถึงเหตุที่เกิดขึ้นทั้ง 10 คดี ไว้ในแผ่นพับดังกล่าวและตำหนิรูปพรรณคนร้ายที่ระบุว่า 1.เป็นชายอายุประมาณ 35-45 ปี รูปร่างสันทัด 2.ส่วนสูงประมาณ 165-175 ซม. 3.ผิดสีดำ/แดง มือหยาบกร้าน 4.ร่างกายแข็งแรงบึกบึน 5.สวมหมวกแก๊ป หรือหมวกไอ้โม่ง และ 6.ใช้จักรยานเป็นพาหนะ โดยทรัพย์สินที่คนร้ายขโมยไปจากเหยื่อประกอบไปด้วย พระสมเด็จวัดไร่ขิงรุ่นพิเศษ ปี 2514 เนื้อผงกรอบทอง และอาวุธปืนพกสั้นยี่ห้อเมาร์เซอร์ ขนาด 6.35 มม.ทะเบียนปืน 43035
ผู้ช่วย ผบ.ตร. หัวหน้า ชุดคลี่คลายคดีข่มขืนหญิง ชราต่อเนื่อง ประชุมร่วม กำนัน ผู้ใหญ่บ้าน ฝ่ายปกครองจ.นครปฐม ทำแผ่นพับให้ข้อมูลเบื้องต้นคนร้ายหวังเป็นเบาะแส โวเจอหลักฐานใหม่ล่าสุด เป็นอุปกรณ์พิเศษที่คนบางกลุ่มบางอาชีพใช้
ข่มขืนหญิงชรา,อุปกรณ์พิเศษ,ไอ้หื่น,นครปฐม,โสภณ พิสุทธิวงษ์,ข่าว